Hva er klasseledelse?
For at elevene i en gruppe skal trives og få et best mulig læringsutbytte er det behov for struktur og arbeidsro i klassen. Omkring 1970-tallet forsvant idealet om disiplin i skolen til fordel for demokrati og medbestemmelse. Utover på 1980- tallet kom begrepet klasseledelse og læringsledelse inn. Den gamle forestillingen om læreren som en autoritær person gikk over til fokus på læreren som leder.
I «klasseledelse- for elevens læring» beskriver Postholm og Hoel (2016) hvordan fokuset i forskningen på klasseledelse startet innenfor det behavioristiske perspektivet og utviklet seg til å betrakte klasserommet som et komplekst miljø der mye skjer på samme tid. Imsen (2016) skiller mellom det individuelle og det relasjonelle synet på klasseledelse. I de individuelle tilnærmingene knyttet behavioristiske eller kognitive tradisjoner, er elevens atferd eller muligheter for å ha kontroll over egne følelser og impulser det sentrale. I et relasjonsperspektiv er hele det økologiske systemet rundt eleven tatt med i betraktningen. I Det komplekse klasserommet er aktørenes handlinger påvirket av både interaksjoner som foregår simultant (Posholm & Hoel, 2016)
Litteratur
• Imsen, G. (2016). Lærerens verden, innføring i generell didaktikk. Oslo: Universitetsforlaget. (5.utgave)
• Posholm, M., & Hoel, T. L. (2016). Innledning. I M. B. Posholm, & T. L. Hoel, Klasseledelse- for elevenes læring (ss. 9-20). Bergen: Fagbokforlaget.